Worcester F 80 Distinctiones

126 Mandata Dei

Mandata Dei seruanda sunt ratione quadripliciter cause.

/fol. 257va/

Primo ratione efficienter sicut res dicta vel uissum quid a magno melius seruatur, Eccli. 2[:21]: *Qui timent Dominum custodiunt mandata illius*. Nam mandata Dei terrent ratione presencie intuentis, Psal. [118:168]: *Servavi mandata tua, quia omnes viæ meæ in conspectu tuo*. Nam in absencia prelati praeceptum facilius praetermittitur.

¶ Item, cogunt ratione potentie punientis. Nam ipse non solum punit sub forisfactura catalli, sed sub pena cordis et anime, Psal. [118:4]: *Tu mandasti mandata tua custodiri nimis*.

¶ Secundo, seruanda sunt diuina precepta ratione materie. Quanto enim res melior tanto melius seruatur, sed Eccli. 23[:37] dicitur *Nihil dulcius[[1]](#footnote-1) quam respicere in mandatis* Dei. Et merito, quia mandatum Dei ist fidele, Psal. [110:8]: *Fidelia omnia mandata ejus*. Non fuit tale mandatum Dauid de Uria occidendo. Secundo quia mandatum Dei facile. Sepe contingit quod mandatum difficile contempnitur sed, [1] Joan. 5[:3]: *Mandata ejus gravia non sunt*. Et [4] Reg. 5[:13]: *Si rem grandem tibi dixisset propheta,* etc. Quid enim facilius quam amare, Joan. 13[:34]: *Mandatum novum do vobis.* Deut. 30[:11]: *Mandatum quod præcipio non est supra te*, neque *procul* a te. Tercio, mandata Dei sunt seruanda racione forme. Nam formosa sunt, eo quod communia siue parum acceptione. Sepe murmurantur vni sine causa vni pascitur alter grauatur, Eccle. vltimo [12:13]: *Deum time, et mandata eius obserua*. Secundo, quia patencia et pauca, sine figurarum obumbracione. Multociens multitudo et inuolucio mandatorum canunt neclectum. Sed contra Psal. [118:104, 67]: *A mandatis tuis \intellexi; propterea* *eloquium tuum custodivi*.[[2]](#footnote-2)

¶ Quarto, mandata sunt seruanda racione finis. Nam res vtilior caucius custoditur, sed Prou. 19[:16] dicitur, *Qui custodit* mandata *custodit animam suam*. Sunt enim pacifica in presenti. Et quid melius pace, Ysai. 48[:18]: *Utinam attendisses mandata mea*, etc.

¶ Secundo, sunt salubria in futuro. Si homo obedit mandato terreno, propter salutem temporalis uite, multo plus propter adopcionem uite eterne, Matt. 19[:17]: *Si vis ingredi ad vitam, serva mandata*. Sic catulus seruit propter morsellum, clericus propter prebendam, Luc. 18[:18, 20-21]: *Magister, quid faciendo vitam æternam*, etc. *Nosti mandata.* Et ille, *Omnia hæc custodivi*. Et dicit bene *omnia.* Quia transgressio vnius impedit vitam eternam. Sicut impar iunctus compositus pari facit totum numerum imparem. Et una premissa ne-

/fol. 257vb/

gatiua facit conclusionem negatiuam. Ideo dicitur Joan. 2[:5]: *Quodcumque dixerit vobis, facite*. Et Act. 9[:6]: *Domine, quid me vis facere?* Qui enim peccat non quid sed nichil facit, secundum Augustinum, *Super Joannem*. Mich. 6[:8]: *Indicabo tibi, o homo, quid sit bonum, et quid Dominus requirat a te: utique facere* *iudicium, et diligere misericordiam*.[[3]](#footnote-3) Eccle. 9[:10]: *Quodcumque potest manus tua, instanter*, etc.

1. dulcius ] Lambeth, F 128 *corr*. dicere F 80. [↑](#footnote-ref-1)
2. *eloquium tuum custodivi* ] Lambeth *corr.* vi. t. e. cus. F 80, *om*. F 128. [↑](#footnote-ref-2)
3. misericordiam ] Lambeth *corr.* iustitiam F 80. [↑](#footnote-ref-3)